કુંદનલાલ સાયગલથી માંડી હિમેશ રેશમિયા સુધીના ગાયકો વિષે આવેલા લેખો કાંતિલાલે સાચવ્યાં છે. તો ઝવેરચંદ મેઘાણીથી માંડી ચિત્રલેખાના ભરત ઘેલાણી સુધીના લેખો પણ સાચવી રાખ્યાં છે. કાંતિલાલના માતૃશ્રી અમૃતબહેન કહે છે, અમને તો એ વાતની નિરાંત છે કે દીકરો કારખાનેથી આવ્યા પછી ટોળ ટપ્પાં કરવાને બદલે સતત છાપા વાંચ્યા રાખે છે અને સારાં-સારાં લેખોને સાચવે છે. કાંતિલાલના પત્ની મધુબહેન ક્યારેક ચારેબાજુ છાપા જોઈ કંટાળે છે પણ કાંતિલાલ કોઈ લેખ કે અહેવાલ બતાવી એક-બે સારી વાત કરે ત્યારે પતિને આ બાબતે ટપારતાં નથી.